Motî:podbon - Wikipedia

# Motî:podbon

### Èn årtike di Wikipedia.

podbon I. [adv.] 1. po d' bon, po do veur (contråve di: po rire). Est i xhalé podbon u k' i fwait les cwanses ? Cwand nos ndirans podbon cwand nos årons tot fwait l' tchanson, nos sondjrans co a nosse viye veye (J. Hérix). On dit eto: vormint. F. réellement, effectivement, vraiment, en réalité. 2. sins k' on polaxhe ricmincî. Vos a-t on fwait ene sacwè, dijhoz m' mi ptite andje ki vos n' vos vloz nén disclaper podbon (Bernard Louis). L' Iran n' a nén co bén vlou djoker l' aritchixhmint d' l' uraniom podbon. F. definitivement. Ingl. "for good". II. li podbon [o.n.] li veye, come ele va po do vraiy. Teyoricmint, ça dvreut esse omes et femes parey, mins dins l' podbon, li societé est télmint dizo l' mambornance des omes, ki les femes ni oiznut lever l' pitit doet. F. réalité, réel. Disfondowes: po d' bon, pou d' bon, po do bon, po dè bon, po du bon, pou du bon. Etimolodjeye: aplacaedje d' ene addjectivire "po d(o) bon".

Prin del pådje «http://wa.wikipedia.org../../../p/o/d/Mot%C3%AE%7Epodbon.html»

##### Views

- Årtike
- Copene
- Modêye d' asteure

##### Cweri